[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 6.7.2006

COM(2006) 381 τελικό

2003/0297 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, τρίτο εδάφιο, στοιχείο γ) της συνθήκης ΕΚ, επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση

ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την χάραξη κατευθυντηρίων γραμμών για τα διευρωπαϊκά δίκτυα ενέργειας και για την κατάρτιση των αποφάσεων αριθ. 96/391/EΚ και αριθ. 1229/2003/EΚ, (COM(2003) 742 τελικό, C5-0064/2004, 2003/0297(COD))

ΠΕΡΙ ΤΡΟΠΟΠΟΙΗ ΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣσύμφωνα με το άρθρο 250, παράγραφος 2 της συνθήκης ΕΚ

2003/0297 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, τρίτο εδάφιο, στοιχείο γ) της συνθήκης ΕΚ, επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση

ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την χάραξη κατευθυντηρίων γραμμών για τα διευρωπαϊκά δίκτυα ενέργειας και για την κατάρτιση των αποφάσεων αριθ. 96/391/EΚ και αριθ. 1229/2003/EΚ, (COM(2003) 742 τελικό, C5-0064/2004, 2003/0297(COD))

1. Εισαγωγή

Το άρθρο 251 παράγραφος 2 τρίτο εδάφιο στοιχείο (γ) της συνθήκης ΕΚ ορίζει ότι η Επιτροπή οφείλει να γνωμοδοτεί επί των τροπολογιών που προτείνονται από το Ευρωπαϊκό Κοινοβούλιο σε δεύτερη ανάγνωση. Στη συνέχεια ακολουθεί η γνώμη της Επιτροπής επί των τροπολογιών που προτάθηκαν από το Κοινοβούλιο.

2. Ιστορικό

α) Ημερομηνία της απόφασης της Επιτροπής: 10.12.2003.

β) Ημερομηνία της διαβίβασης στο Ευρωπαϊκό Κοινοβούλιο και στο Συμβούλιο: 11.12.2003.

δ) Ημερομηνία γνωμοδότησης της Ευρωπαϊκής Οικονομικής και Κοινωνικής Επιτροπής: 2.6.2004.

ε) Ημερομηνία γνωμοδότησης του Κοινοβουλίου σε πρώτη ανάγνωση: 7.6.2005.

στ) Ημερομηνία πολιτικής συμφωνίας στο Συμβούλιο: 28.6.2005.

ζ) Ημερομηνία έγκρισης της κοινής θέσης: 1.12.2005.

η) Ημερομηνία γνωμοδότησης του Κοινοβουλίου σε δεύτερη ανάγνωση: 4.04.2006.

3. Σκοπός της πρότασης

Η προτεινόμενη αναθεώρηση αποβλέπει κυρίως στην ενσωμάτωση των δέκα νέων κρατών μελών στα έργα προτεραιότητας και στη βελτίωση της υλοποίησης. Η στήριξη του ΔΕΔ-Ε επικεντρώνεται στη στήριξη του σημαντικότερου δυναμικού διασύνδεσης, όπως περιγράφεται στο παράρτημα IV της αρχικής πρότασης. Μείζονα νέα στοιχεία των προτεινόμενων κατευθυντηρίων γραμμών είναι (i) ο καθορισμός έργων ευρωπαϊκού ενδιαφέροντος για τα έργα εκείνα τα οποία έχουν σημαντική διασυνοριακή διάσταση, και (ii) ο καθορισμός ευρωπαίου συντονιστή για να υποβάλει στην αποδοτική προετοιμασία και εφαρμογή των εν λόγω έργων στα συμφωνηθέντα χρονικά περιθώρια.

4. Γνώμη της Επιτροπής επί των τροπολογιών του Ευρωπαϊκού Κοινοβουλίου

4.1. Τροπολογίες που έκανε δεκτές η Επιτροπή

Η Επιτροπή είναι σε θέση να δεχτεί πλήρως και τις 17 τροπολογίες που πρότεινε το Ευρωπαϊκό Κοινοβούλιο. Αυτές αποτελούν το αποτέλεσμα συμβιβαστικής συνολικής ρύθμισης που συμφωνήθηκε μεταξύ του Ευρωπαϊκού Κοινοβουλίου και του Συμβουλίου για τη δεύτερη ανάγνωση. Οι τροπολογίες επαναθεσπίζουν σημαντικά στοιχεία της πρότασης της Επιτροπής, ιδιαίτερα δε την κατηγορία “έργα ευρωπαϊκού ενδιαφέροντος” και τον “ευρωπαίο συντονιστή”. Η επίτευξη της δέσμης συμβιβαστικών ρυθμίσεων διευκολύνθηκε από την αναγνώριση του γεγονότος ότι σημαντικές και επίκαιρες πληροφορίες κατέχονται από τις εταιρίες που εκτελούν τα εν λόγω έργα και όχι από τα κράτη μέλη· κατόπιν τούτου, το σχέδιο απόφασης αναθέτει στα κράτη μέλη να εξασφαλίσουν την ομαλή ροή των πληροφοριών – και τον διεθνή συντονισμό τους – που αφορούν τα έργα ευρωπαϊκού ενδιαφέροντος.

Οι τροπολογίες της κοινής θέσης αφορούν κυρίως :

- Την εκ νέου θέσπιση της κατηγορίας “ έργα ευρωπαϊκού ενδιαφέροντος ” (άρθρα 1 παράγραφος 1, 5 στοιχείο (α), 6 παράγραφος 5 και 8.

- Τη διαφοροποίηση του βαθμού πρόσβασης προτεραιότητας στην χρηματοδότηση ανάλογα με την πηγή της συγχρηματοδότησης, αποδίδοντας “κατάλληλη προτεραιότητα” για χρηματοδότηση βάσει του κανονισμού του Συμβουλίου (EΚ) αριθ. 2236/95, αποδίδοντας, εκ παραλλήλου, “ιδιαίτερη προσοχή” σε έργα χαρακτηρισμένα ως έργα ευρωπαϊκού ενδιαφέροντος για χρηματοδότηση από άλλους κοινοτικούς πόρους συγχρηματοδότησης (άρθρο 8 παράγραφοι 2 και 3).

- Τον διεθνή συντονισμό μεταξύ των κρατών μελών, εφόσον υπάρχει σημαντική τρέχουσα ή πιθανή καθυστέρηση της προόδου έργου που έχει χαρακτηριστεί ως έργο ευρωπαϊκού ενδιαφέροντος· στην περίπτωση αυτή, η Επιτροπή δύναται να ζητήσει από τα ενδιαφερόμενα κράτη μέλη να εξασφαλίσουν τη δικαιολόγηση της καθυστέρησης εντός τριμήνου (άρθρο 8 παράγραφος 6).

- Τα κράτη μέλη επέμειναν στην απάλειψη της διάταξης σύμφωνα με την οποία σε περίπτωση καθυστερήσεων η Επιτροπή δύναται να αποφασίσει την απόσυρση του χαρακτηρισμού ως έργου ευρωπαϊκού ενδιαφέροντος, δεδομένου ότι οι καθυστερήσεις έχουν περιορισμένη μόνο επίδραση στην κατασκευαστική φάση που υλοποιείται από ιδιωτικές εταιρίες. Δεδομένης της προόδου που επετεύχθη όσον αφορά τον συντονισμό και την παρακολούθηση, η θέση αυτή γίνεταιι δεκτή από την Επιτροπή.

- Η εκ νέου θέσπιση του ευρωπαίου συντονιστή ο οποίος ορίζεται από την Επιτροπή, σε συμφωνία με τα ενδιαφερόμενα κράτη μέλη και κατόπιν διαβουλεύσεων με το Ευρωπαϊκό Κοινοβούλιο, στις περιπτώσεις όπου έργο χαρακτηρισμένο ως έργο ευρωπαϊκού ενδιαφέροντος αποτελεί το αντικείμενο σημαντικών καθυστερήσεων ή δυσκολιών εφαρμογής (άρθρο 10 παράγραφος 1).

- Η εξειδίκευση των απαιτήσεων υποβολής εκθέσεων : τα κράτη μέλη, χρησιμοποιώντας σχέδιο σχεδιαγράμματος που προμηθεύονται από την Επιτροπή, υποβάλουν στην τελευταία ένα επικαιροποιημένο και ενδεικτικό χρονοδιάγραμμα για την ολοκλήρωση των έργων ευρωπαϊκού ενδιαφέροντος. Η Επιτροπή υποβάλλει, ανά διετία, εκθέσεις για την πρόοδο των εν λόγω έργων· στις περιπτώσεις κατά τις οποίες ορίζεται ευρωπαίος συντονιστής για το συγκεκριμένο έργο, ο ευρωπαίος συντονιστής αναλαμβάνει την εν λόγω αποστολή (άρθρο 9 παράγραφοι 1 και 2).

5. Συμπέρασμα

Δυνάμει του άρθρου 250 παράγραφος 2 της συνθήκης ΕΚ, η Επιτροπή τροποποιεί την πρότασή της όπως ορίζεται ανωτέρω.